**МЕРКИ ЗА ОРГАНИЗИРАНЕ НА ДЕЙНОСТИТЕ В ДЕТСКА ГРАДИНА „ПРОЛЕТ“ СЛЕД ВЪЗСТАНОВЯВАНЕ ПРИЕМА НА ДЕЦА ОТ 01.06.20г. и учебната 2020/2021г.,които са неразделна част от правилник за дейността на детската градина и правилника за вътрешния ред**

Безопасността, опазването и защитата на децата са от първостепенно значение в работата на детската градина. В ситуацията на COVID-19 всяка държава търси най-адекватните мерки за осигуряване на безопасна и здравословна среда, позволяваща постепенното възобновяване на процеса на педагогическо взаимодействие в детската градина, при спазване на строги противоепидемични мерки, което ще позволи и връщането на родителите на работа.

Целта на описаните мерки е постепенно и контролирано възобновяване на дейността на детската градина в условията на разпространението на COVID-19, като се спазват **няколко** **основни принципа**, описани по-долу. Необходимо е всички участници в предучилищното образование да са подготвени за процеса на адаптиране в новата обстановка и да носят отговорност за ограничаване на заразяването и за опазване на здравето - своето, на своите близки и на околните. Тези мерки ще бъдат актуализирани и допълвани при необходимост и в зависимост от епидемиологичната ситуация.

1. Макар че детската градина се отваря за посещение от всички деца, в настоящата ситуация единствената сигурна и безопасна среда с гарантирана физическа дистанция е домашната, затова **е препоръчително децата, за които има възможност да се грижи възрастен, да останат вкъщи.** Това важи още в по-голяма степен за децата, живеещи в едно домакинство с възрастни хора и с такива от рискови групи, както и в случаите, когато за придвижването до детската градина се налага използването на обществен транспорт – вътрешноградски или между населените места. Анализът на ситуацията към момента показва, че опасността съвсем не е преминала, ето защо е въпрос на отговорност родителите, които могат да намерят друго, по-безопасно решение за своите деца, да не ги изпращат в детска градина.

2. Подновяването на посещението на детска градина може да стане **само по желание на родителите и** с изричното условие, че са запознати и декларират, че ще спазват новите правила за работа на детската градина, за което подписват декларация по образец еднократно при подновяване на посещението на детска градина от детето. В тази връзка отговорността за решението за посещаване на детската градина остава изцяло за родителите, доколкото към момента няма мярка, която да гарантира напълно безопасността на децата, които посещават детската градина, още повече че физическият контакт при ежедневното и в продължение на часове общуване между децата и с персонала, който се грижи за тях, е неизбежен. За подновяване на посещението на децата родителите **не се изисква представянето на медицински бележки** съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини и чл. 21, ал. 2, 3 и 4 от Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях. **Посещението на детска градина от деца с хронични заболявания (в т.ч. деца със СОП с хронични заболявания) се извършва след предварителна консултация с личния лекар на детето.**

3. Отварянето на детската градина за посещение може да започне на 1 юни-работи централна сграда с три групи,влизащи и излизащи през отделни входове и съгласувано с родителите само след осигурени строги санитарно-хигиенни условия и

прилагане на приложимите противоепидемични мерки. Групите работят с един и същ персонал-учители,пом.възпитатели.Посещението на детска градина е допустимо само за деца, които са вече записани в съответната детска градина/ясла през учебната 2019-2020 година. Отчитайки традиционната средномесечна посещаемост през лятото, както и заявената в проведената анкета с родители готовност да пуснат децата си на детска градина, очакваният брой в група ще бъде между 12 и 16 деца. В случай на едновременно присъствие на повече от 20 деца от една група в детската градина се предприемат действия за разделянето им в подгрупи чрез обособяване на отделни кътове в рамките на общото помещение или се търси друго подходящо решение. В зависимост от промяната в ситуацията или според решението на родителите този график следва да се актуализира своевременно.

4. Приемът в детската градина ще се **извършва по предварително оповестен график/ред,** при необходимост и в по-дълъг интервал от време-без сутрешна и следобедна дежурни групи-прием от 7,30ч.-до 9,00ч.;изпращане до 18ч., а ако климатичните условия го позволяват – на двора или на специално обособено пространство-пред централен вход-ул.“Лозенград“ и южни входове-ул.“Х.Димитър“, **осигуряващо отстояние на най-малко 2 м между семействата**, като не се допуска влизането на придружителите на децата в сградата на детската градина. За тази цел ще се отворят всички възможни входове на детската градина-централен-за втори етаж по указателните стрелки,южни входове, което ще гарантира физическата дистанция между децата от отделните групи. Приемът в детската градина ще се извършва **от медицинско** или друго упълномощено от директора лице-учител;пом.възпитател при използване на необходимите индивидуални предпазни средства – маска/шлем и ръкавици, като в случай на констатиране на признаци на заболяване на детето **може да бъде отказано приемане**. От момента на влизане на детето в сградата на детската градина от него не се изисква използване на предпазна маска, освен ако на дете със СОП и/или с хронично заболяване това не е изрично препоръчано от личния му лекар. Когато атмосферните условия не позволяват, ръководството на детската градина създава организация, която да осигури безопасното приемане и предаване на децата без да се допускат родителите в сградите на детската градина.

5. С децата, които подновяват посещението си на детска градина**, не се провеждат педагогически ситуации**, а само допълнителни форми на педагогическо взаимодействие с акцент върху изграждане на навици за здравословен начин на живот и усвояване на социални умения, а при възможност и необходимост - и дейности за обща и/или допълнителна подкрепа, включително за децата със СОП-почасово с график на ресурсен учител,логопед,психолог със заявено желание на родителите.

6. При съобразяване с климатичните условия (когато не вали) **децата остават навън** с изключение на времето за хранене и почивка, като за децата се организират игри, които да осигурят необходимата позитивна емоционална среда. Когато това е възможно, храненето на децата може да се организира и осъществява на открито.

7. Не се допуска **събиране на една място на персонал** от детската градина освен ако това не е необходимо за опазване здравето и живота на децата-учители от групата,пом.възпитатели,мед.лице, **както не се допускат и контакти на член от персонала на детската градина** с повече от една група. Предвид спецификата на работата в детските градини следва да е ясно, че:

• спазването на физическа дистанция между децата и персонала в рамките на една група не е възможно;

• физическата дистанция е задължителна между децата от отделни групи;

• физическата дистанция е задължителна между персонала в отделни групи;

• физическата дистанция е задължителна между родителите и персонала на детската градина.

**При организиране на процесите по възстановяване на работата на детската градина директора организира:**

1. среда за бърза и лесна комуникация с родителите, в която да могат бързо да информират родителите за правилата за работа на детската градина и да могат да планират разпределянето на децата в групи-сайта на детската градина-http://www.daskalo.com/prolet/

Фейсбук страницата- https://www.facebook.com/profile.php?id=100002321041216

2. в края на всяка работна седмица е необходимо от родителите да проучва броя на децата, които се очаква да посещават детската градина през следващата седмица;

3. най-малко един работен ден преди началото на новата седмица изпрати информация на родителите за създадената организация и да им потвърди възможността за посещение на детска градина от детето;

4. инициира предварително проучване сред родителите дали, откога, при каква организация и колко дълго биха желали децата им да посещават детска градина;

5. призовава родителите да задържат децата вкъщи, а в случай че това е невъзможно, да ги запознае с правилата и процедурите, които следва да спазват и да им обърне внимание, че независимо от спазването на определените здравни изисквания физическите контакти между децата в групата и на децата с учителите и помощник- възпитателите са неизбежни, а това несъмнено носи определен риск за здравето им;

6. организира родителска среща (неприсъствена) или да използва друг подходящ начин да се уверява, че всеки родител е получил, запознал се е и е разбрал правилата за работа на детската градина-посочените линкове в т.1;

7. предоставя на родителите информация и полезни препоръки за спазване на правила, хигиена и психично здраве по време на реадаптацията-чрез посочените линкове в т.1;

8. изготвя съвместно с медицинското лице протокол за почистване и дезинфекция;

9. почистването и дезинфекцията не се извършва в присъствието на деца;

10. определя бройката необходими материали за спазване на здравните изисквания (маски/шлемове, дезинфектанти, течен сапун, хартия за почистване на ръцете, мокри кърпички, продукти за почистване и дезинфекция, ръкавици и др.) и осигурява тези материали преди отваряне на детската градина, както и ги осигурява след това редовно и в необходимите количества;

11. организира подреждането на помещенията с възможности за игри в малки групи и обособени кътове, които да се ползват от малък брой деца-12-16 деца в централна сграда;

12. разработва план за движение в сградата, като при необходимост осигурява необходимата маркировка за спазването му-при подходящо време децата се приемат и издават на двора-обособената площадка за групата;при лошо време децата от групите на първи етаж се приемат от южните индивидуални входове-родители се допускат до входа на групата;децата от втори етаж се приемат от северен централен вход,при необходимост с помощта на пом.възпитателя на смяна-родители се допускат до входа,като спазват 2м.дистанция;

13. обособява пространство и ясно указание къде детето се преобува и докъде може да влиза с външните си обувки-децата от първи етаж влизат с външни обувки до входа на групата;децата от втори етаж влизат с външни обувки до гардеробното помещение на групата;

14. при съобразяване с капацитета на сградата и броя на децата, които ще посещават детската градина, прави разпределение на учителите, които ще поемат групите, и изготвя график за работа им, като ежеседмично го актуализира;

15. разработва график за пристигане на персонала на детската градина, който да осигури време за преобличане в работно облекло преди започване на работа, и обособява помещение за тази цел-персонала пристига поне 5мин.преди официално установеното работно време,за да се приготви;пом.възпитателите се преобличат в методичен кабинет;

16. при необходимост реорганизира помещенията в детската градина, за да се гарантира максимален брой групи с минимален брой деца в тях (в изпълнение на принцип № 3) и спазването на дистанция между децата от отделните групи;

17. по решение на педагогическия съвет на детската градина се изготвят промени в правилника за дейността на детската градина;

18. организира обезопасяване на средата, като се отстраняват всички играчки, които не могат да бъдат дезинфекцирани;-отговорници-учители;пом.възпитатели;

19. осигурява медицински специалист за извършване на сутрешен филтър на всички отворени входове на детската градина, или упълномощени и предварително инструктирани лица за осъществяване на приема-учители по графика за работа и пом.възпитатели;

20. организира изготвянето на график за приемането и изпращането на децата от отделните групи-децата от групите на първи етаж от площадката на двора или от входа на група;децата от втори етаж от площадката на двора или централен вход,при необходимост с помощта на пом.възпитател;

21. осигурява работата с децата, доколкото е възможно, в една и съща група и с един и същи персонал, което ще предотврати контакта между децата от различните групи;

22. осигурява необходимите средства за хигиена и поддържането на личната безопасност на персонала и на децата и особено отлична хигиена за измиване на ръцете, колкото може по-често;

23. не се допуска използването на физкултурен салон;

24. не допуска организирането и провеждането на педагогически дейности, които не са дейност на детската градина (изучаване на чужди езици, танци, шах, спорт, театър и др.).

**Изисквания към родителите, които са преценили, че детето ще възстанови посещението си на детска градина:**

1. най-късно два работи дни преди планираното посещение да уведомят директора за датата, на която детето ще започне да посещава детска градина, за периода (седмица/месец) на планираното посещение и за продължителността на дневния му престой;

2. декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазването на правилата на работа на детската градина;

3. не използват градски транспорт за придвижване до детската градина и обратно винаги, когато това е възможно;

4. водят детето си на детска градина и го вземат при стриктно спазване на графика/реда, за да се предотврати струпване, като изчакат на нужното разстояние;

5. запознават се с предоставените им от детската градина полезни препоръки и подкрепят усилията на институцията за спазване на правила, хигиена и психично здраве по време на реадаптацията на детето им;

6. измерват всяка сутрин температурата на децата си и да не ги водят на детска градина, когато забележат признаци на заболяване и/или измерят температура по-висока от 37,3 градуса;

7. организират незабавното вземане на детето в случаите, когато бъдат уведомени от медицинското лице,учител,пом.възпитател в детската градина, че то проявява признаци на заболяване;

8. придружават детето само до мястото за прием, без да влизат в сградата на детската градина, освен ако не бъдат помолени за това, но в тези случай стриктно спазват изискванията за хигиена на ръцете, дихателен етикет и физическа дистанция;

9. осигурят плик, в който детето да поставя обувките, с които пристига в детската градина (след събуване на обувките детето или приемащия го в детската градина възрастен поставя обувките в плика, след което детето обува вътрешни обувки, които са предварително почистени вкъщи);

10. осигурява поне два броя маски, в случай че носенето на маска е по препоръка на лекуващия/личния лекар на детето.

**Изисквания към педагогически, медицински и непедагогически специалисти, които са на работа в детската градина:**

1.да се запознаят срещу подпис поне един ден преди отваряне на детската градина с правилата за работа в създадената извънредна ситуация и да ги спазват стриктно;

2.да използват обособеното помещение, в което да сменят обувките и дрехите, с които идват отвън, с работни, като спазват разработения график;

3. измият ръцете си, да се дезинфекцират и да поставят необходимите предпазни средства (маска/шлем) веднага след влизане в детската градина;

4.да отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;

5.да въвеждат нови ритуали за посрещане на децата, които не изискват прегръдки и близки контакти;

6. в деня на първото посещение (само при първото посещение) на детето се измерва неговата температура, като това се извършва от мед.лице;

7. да дезинфекцират след всяка употреба контактния термометър и да слагат латексови ръкавици при неговото използване;

8. учителите и пом.възпитателите незабавно да търсят компетентно мнение от медицинското лице в детската градина, в случай че при престоя на детето възникне съмнение за проблем в здравословното му състояние;

9.учителите предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;

10.учителите и пом.възпитателите придружават децата и им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, със старателно изсушаване със суха салфетка за еднократна употреба, а ако тези условия не са

налични, може да се използва дезинфектант за ръце под надзора на възрастен човек.

11.персонала използва подходящ дезинфектант за ръце, и в краен случай алкохолни кърпички, подходящи за кожата, когато не са в близост до вода и течен сапун, но възможно най-бързо след това измиват ръцете си или тези на децата с вода и течен сапун (дезинфекцията на ръце при деца се допуска в краен случай при невъзможност за измиване с топла вода и сапун, като се извършва под стриктен контрол от страна на персонала, като в последствие ръцете на детето се измиват при първа възможност);

12. да се избягва размяната на топки, играчки, моливи и други.Размяната трябва да бъде придружена от дезинфекция след всяка употреба;

13.учителите организират дейностите така, че децата от една група да бъдат разделяни на по-малки групички, които да играят различни игри или да се въвличат в различни активности;

14.учителите организират срещи с родителите само при необходимост, и то на открито пространство, в съответствие с необходимите изисквания и при спазване на физическа дистанция;

**Изисквания към пом.персонал по отношение на хигиената в сградата :**

1. проветряване на всички помещения често за поне 10 мин – сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден;

2. дезинфекция на помещенията се извършва поне 4 пъти дневно;

3. почистване на тоалетните с почистващи препарати и дезинфекцирането им поне два-три пъти дневно и при необходимост;

4. предоставяне на индивидуални съдове за хранене и за пиене на вода, които се почистват непосредствено след всяка употреба;

5. трапезната посуда и приборите за хранене се подлагат на почистване и термодезинфекция, след всяка употреба;

6. почистване на маси, столчета и други повърхности и точки за контакт най-малко два пъти дневно;

7. недопускане да се внасят на стоки и предмети от родителите в детската градина (вода, салфетки и др.)-съвместно с учителите;

8. недопускане да се използват на плюшени играчки-съвместно с учителите;

9. миене на играчките с топла вода и сапун, отвътре и отвън, поне два пъти дневно. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;

10. осигуряване на лично спално бельо за отделното дете, което се пере при минимум 60°C веднъж седмично или при необходимост и при спазване на здравните изисквания, регламентирани с Наредба № 12 за здравните изисквания към обществените перални;

11. изпразване на кофите за боклук поне три пъти дневно, след което се измиват и дезинфекцират;

12. разделяне на площадките на открито, така че да не се допуска физически контакт между отделните групи-съвместно с учителите;

13. дезинфекциране на уредите за игра и пейките на площадките поне веднъж дневно.

14. дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването;

15. да се използва обособената за всяка група площадка за игра на открито само от съответната група;-съвместно с учителите

16. храната се приготвя на място в детската градина в обособения към нея кухненски блок при спазване на всички изисквания в областта на храните, вкл. и тези, публикувани на интернет страницата на Министерството на здравеопазването и на Българската агенция за безопасност на храните.

**Протокол при съмнение или случай на COVID-19 в детската градина**

При наличие на един или повече симптоми при дете (кашлица, кихане, задух, болки в гърлото, умора, гастроинтестинални оплаквания, висока температура и др.):

1. Първоначално поведение

• Детето да се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.

• Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки.

• На родителите/настойниците да се припомнят процедурите, които трябва да следват – да се избягва физически контакт и да се консултират с лекуващия лекар на семейството, за да реши дали е необходимо да се направи тест.

• След като детето напусне помещението, да се извърши щателна дезинфекция няколко часа по-късно.

• Да се спазват превантивните и ограничителните мерки стриктно.

• Да се приеме отново детето в детската градина срещу медицинска бележка от семейния лекар, че това е допустимо.

2. В случай на положителен тест на дете

• Да се информира екипът на детската градина , който трябва незабавно да се свърже със съответната РЗИ.

• Мерките за идентифициране на контактните лица и мерките, които да се предприемат, се съгласуват между РЗИ и директора на съответната детската градина.

• В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.

• Лицата, които се поставят под задължителна карантина се определя от съответната регионална здравна инспекция в зависимост от конкретната ситуация.

• Да се почистят и дезинфекцират щателно помещенията и предметите, до които е имало контакт детето в последните 48 часа.

• Да се информират контактните лица на детето за стъпките, които трябва да предприемат.

• При необходимост психолози осигуряват подкрепа.

При наличие на един или повече симптоми при възрастен (кашлица, кихане, задух, болки в гърлото, умора, гастроинтестинални оплаквания, висока температура и др.):

3. Първоначално поведение

• Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки.

• Да се избягва физическият контакт с други лица и да се консултира с лекуващия си лекар, който ще реши дали е нужно да се направи тест.

• След като лицето напусне помещението, да се извърши щателна дезинфекция няколко часа по-късно.

• Да се спазват превантивните и ограничителните мерки стриктно.

4. В случай на положителен тест

• Да се информира директора, който трябва незабавно да се свърже със съответната РЗИ.

• Може да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай.

• Мерките за идентифициране на контактните лица и мерките, които да се предприемат, се съгласуват между РЗИ и директора на детската градина.

• В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.

• Лицата, които се поставят под задължителна карантина се определя от съответната регионална здравна инспекция в зависимост от конкретната ситуация.

• Да се информират контактните лица на възрастния за стъпките, които ще трябва да предприемат.

• Да се извършат щателно почистване и дезинфекция на помещенията и предметите, до които е имало контакт лицето в последните 48 часа.

• При необходимост и възможности психолози осигуряват подкрепа.